T’atrau l’escriptura creativa? Apunta’t a l’Aula oberta de la Universitat!

## T’atrau l’escriptura creativa? Apunta’t a l’Aula oberta de la Universitat!

Amb una metodologia eminentment pràctica i participativa, els tallers de l’Aula oberta d’escriptura creativa de la Universitat de València promouen l’adquisició d’habilitats i recursos per afrontar la creació literària entre l’estudiantat. La matrícula està oberta del 13 de setembre al 2 d’octubre.

La 17a edició d’Aula oberta abasta diversos gèneres: narrativa, teatre, poesia i guió de curtmetratge. Els tallers, amb un nivell d’iniciació, són presencials, tenen una durada de 25 hores i s’imparteixen per especialistes:

* **Teatre, amb Núria Vizcarro:** dramaturga, actriu i directora, membre fundadora de La Ravalera, guanyadora del XVIII Premi de Teatre Castelló a Escena, amb *Teresa*, Millor espectacle de la 22a Mostra de Teatre de Barcelona amb *Assassines*, i finalista dels Premis Max 2019.
* **Narrativa, amb Lourdes Toledo:** periodista i escriptora, XX Premi d’Assaig Mancomunitat de la Ribera Alta amb *Amèrica endins: dietari (2014-2017)* i Premi d’Assaig Josep Vallverdú 2020 amb *La inquietud.*
* **Poesia, amb Begonya Mezquita:** professora de Llengua i Literatura, autora de *El perfecte somriure* (I Premi Vila de Mislata), *Entre la distància exacta i la nit*, *Signes de terra*, *Una illa* i *Parlen els ulls*, i de les plaquettes *Badalls d'estiu*(1990) i *L'any de les atzavares*.
* **Guió de curtmetratge, amb Begoña Soler:** professora de direcció d’actors, de guió de curtmetratge i d’interpretació. Millor curt en la SEMINCI 2015, preseleccionada als Goya 2016 i jurat en seccions oficials de diversos festivals de curtmetratges.

La llengua de creació pot ser valencià o castellà, a elecció de les persones participants, i es pot obtenir un reconeixement acadèmic d’1 crèdit ECTS. Cada taller té un preu de 35 euros i les places són limitades.

Aula oberta d’escriptura creativa és un programa del Vicerectorat d’Estudis, organitzat i gestionat pel Servei d’Informació i Dinamització (Sedi). Compta amb la col·laboració del Vicerectorat de Cultura i Societat (Aula de Poesia, Aula de Narratives, Aula d’Arts Escèniques i Aula de Cinema) i de la Facultat de Filologia, Traducció i Comunicació (Vicedeganat de Cultura).

  + Del 13 de setembre al 2 d’octubre, per a estudiantat de la Universitat de València i de La Nau Gran.
  + Del 26 de setembre al 2 d’octubre, per a públic en general.

* Més informació sobre l’Aula oberta d’escriptura creativa 2022.

Arxivat en:

, Aula Oberta d'Escriptura Creativa
, Lletres
, Formació complementària

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar